CELEX: 52011XP0110
Language: sl
Date: 2011-03-24 00:00:00
Title: Imenovanje člana izvršnega odbora Evropske centralne banke: Peter Praet (BE) Sklep Evropskega parlamenta z dne 24. marca 2011 o priporočilu Sveta o imenovanju člana izvršilnega odbora Evropske centralne banke (00003/2011 – C7-0058/2011 – 2011/0802(NLE))

17.8.2012   
            
            
               SL
            
            
               Uradni list Evropske unije
            
            
               CE 247/41
            
         Četrtek, 24. marec 2011Imenovanje člana izvršnega odbora Evropske centralne banke: Peter Praet (BE)
   P7_TA(2011)0110
   Sklep Evropskega parlamenta z dne 24. marca 2011 o priporočilu Sveta o imenovanju člana izvršilnega odbora Evropske centralne banke (00003/2011 – C7-0058/2011 – 2011/0802(NLE))
   2012/C 247 E/14
   
      Evropski parlament,
   
               —
            
            
               ob upoštevanju priporočila Sveta z dne 15. februarja 2011 (00003/2011),
            
         
               —
            
            
               ob upoštevanju drugega pododstavka člena 283(2) Pogodbe o delovanju Evropske unije, v skladu s katerim se je Svet posvetoval s Parlamentom (C7-0058/2011),
            
         
               —
            
            
               ob upoštevanju člena 109 Poslovnika,
            
         
               —
            
            
               ob upoštevanju poročila Odbora za ekonomske in monetarne zadeve (A7-0064/2011),
            
         
               A.
            
            
               ker se je Evropski svet 18. februarja 2011 pismeno posvetoval z Evropskim parlamentom o imenovanju Petra Praeta za člana izvršilnega odbora Evropske centralne banke za mandat osmih let z učinkom od 1. junija 2011,
            
         
               B.
            
            
               ker je odbor Parlamenta za ekonomske in monetarne zadeve nato ocenil kandidatova priporočila, zlasti glede na zahteve iz člena 283(2) Pogodbe o delovanju Evropske unije ter potrebo po polni neodvisnosti Evropske centralne banke v skladu s členom 130 te pogodbe in ker je med ocenjevanjem odbor prejel življenjepis kandidata ter njegove odgovore na pisni vprašalnik, ki mu je bil poslan,
            
         
               C.
            
            
               ker je imel nato kandidat 16. marca 2011 enoinpolurno predstavitev v odboru, ki jo je začel z uvodno izjavo, nadaljeval pa z odgovori na vprašanja članov odbora,
            
         
               1.
            
            
               odobri priporočilo Sveta za imenovanje Petra Praeta za člana izvršilnega odbora Evropske centralne banke;
            
         
               2.
            
            
               naroči svojemu predsedniku, naj ta sklep posreduje Evropskemu svetu in Svetu.